Diari Oficial de la Generalitat Valenciana


Sumari del DOGV 6149, del 20-11-2009 (2009/13122)

Informació pública de l'alternativa tècnica presentada al concurs convocat per l'Ajuntament de Callosa de Segura per a l'aprovació i adjudicació del Programa d'Actuació Integrada del Sector SO 5.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6149

Data del DOGV
:   20-11-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/13612


Data del document
:   16-11-2009

Organisme emissor
:   Saturnino Rodriguez Gomez

Tipus de document
:   Informació Pública

Descriptors 

:   * Callosa de Segura
    * pla d'urbanisme
    * empresa privada

Informació pública de l'alternativa tècnica presentada al concurs convocat per l'Ajuntament de Callosa de Segura per a l'aprovació i adjudicació del Programa d'Actuació Integrada del Sector SO 5. [2009/13968]  
L'Ajuntament de Callosa de Segura, per Acord del Ple de 7 d'agost de 2009, ha iniciat el procediment de gestió indirecta i convocat el concurs per a l'aprovació i adjudicació del Programa d'Actuació Integrada del Sector SO 5 del Pla General d'Ordenació Urbana d'eixe municipi, que es regeix per les bases particulars aprovades en la dita sessió.  
L'anunci de licitació es va publicar en el Diario Oficial de la Unión Europea de 19 de setembre de 2009 i en el Diari Oficial de la Comunitat Valenciana (DOCV) núm. 6118, de 7 d'octubre de 2009.   
Saturnino Rodríguez Gómez, interessat a participar en l'expressat concurs, per a complir el que disposa l'article 134 de la Llei Urbanística Valenciana, sotmet a informació pública els següents documents de l'alternativa tècnica de la seua proposició:  
1. Alternativa tècnica.  
2. Projecte d'urbanització.  
Els documents esmentats han quedat protocol·litzats, amb la memòria del programa, en la notaria d'Elvira Lillo Soriano, amb domicili al passeig de la Estación, 33, baixos, de Callosa de Segura, per mitjà d'acta amb el número 1632, de data 11 de novembre de 2009, i una copia d'ells es troba a l'Ajuntament de Callosa de Segura.  
D'acord amb l'article 134 de la Llei Urbanística Valenciana i 293 del Reglament d'Ordenació i Gestió Territorial i Urbanística, en el termini d'un mes, a comptar des de la inserció del present edicte en el DOCV, qualsevol persona podrà consultar la documentació en l'Ajuntament citat, en horari d'oficina, i en la notaria esmentada, en horari de 10.00 a 14.00 hores, de dilluns a divendres, i podrà formular al·legacions en relació amb esta, que es presentaran en l'indicat Ajuntament o notaria.   
Sense perjuí de l'anterior i als efectes del compliment de la competitivitat i lliure concurrència a què es refereix l'article 168.1.a de la Llei Urbanística Valenciana, en el termini d'informació pública, les companyies subministradores privades de serveis, les previsions de les quals es contenen en el projecte d'urbanització que s'exposa al públic, podran formular, sobre les seues necessitats d'infraestructures, propostes de conveni en què s'indiquen les condicions de posada a la seua disposició de les instal·lacions i canalitzacions, de garantia de qualitat i de contraprestació, tot això d'acord amb les disposicions vigents.  
Les companyies que, estant habilitades per a la prestació dels serveis, no sol·liciten la previsió d'infraestructures en el termini esmentat, no podran fer-ho en l'àmbit del programa amb motiu de la urbanització d'este, i es projectaran les xarxes en consideració tan sols a les instruccions tècniques vigents.  
Callosa de Segura, 16 de novembre de 2009.- Saturnino Rodríguez.